Důmbrowske Zogłymbje
Důmbrowske Zogłymbje, na Ślůnsku nazywane tyż ino Zogłymbje, je rejůn historyczny we Polsce, a gynau to zachodńo tajla Małopolski położono przi grańicy ze Gůrnym Ślůnskym. Dziś Zogłymbje noleży do ślůnskego wojewůdztwa.
Tak kej Gůrny Ślůnsk mo gyszichta powjůnzano fest ze gůrnictwem a industryjom, nale trocha inno gyszichta kulturalno: Kaj Ślůnsk bez dugi czas bůł pod ajnflusem mjymjeckym a austryjackym, Zogłymbje noleżoło do Krůlestwa Polskego, a potym do Carstwa Ruskego. Bezto dziś ludźe na Zogłymbju ńy godajům po ślůnsku, nale zogłymbjańskům gwarům godki polski (kerom dziś mało fto godo) abo standartowům godkům polskům. Jako grańica kulturalno mjyndzy Gůrnym Ślůnskem a Zogłymbjym je widźano rzyka Brynica. Na mjeszkańcůw Zogłymbjo Ślůnzoki godajům Zogłymbjoki.
Najsrogsze mjasta na Zogłymbju sům Sosnowjec, Důmbrowa, Byndźin a Czeladź. Razym mo trocha wjyncyj kej půł miljůna mjyszkańcůw.
Ńykere znone ludźe powiůnzane ze Zogłymbjym to Edward Gierek (polityk, komuńista), Władysław Szpilman (pjańista, uo kerym Roman Polański nokryńćył film Pianista), Jan Kiepura (śpjewok), a Krzysztof Kieślowski (reżyser).
szl_Latn szl_Latn szl_Latn szl_Latn szl_Latn